《蓬莱阁 咏海市》
金朝·马钰

灵烟漠。红光紫雾成楼阁。成楼阁。鸾飞凤舞，往来琼廓。

神仙队阁迎丹药。虚无造化龙生恶。龙生恶。蓬莱三岛，横铺碧落。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。